कोरिंगा वन्य अभयारण्य

कोरिंगा वन्य अभयारण्य (Coringa Wildlife Sanctuary) भारत के आन्ध्र प्रदेश राज्य में काकीनाड़ के समीप गोदावरी नदी के डेल्टा क्षेत्र में ज्वारनदीमुख (एस्चुएरी) पर स्थित एक मैन्ग्रोव वन है। यह भारत का दूसरा सबसे बड़ा मैन्ग्रोव वन है। इसमें 24 मैन्ग्रोव वृक्षों की जातियाँ हैं, जिनमें 120 से अधिक पक्षी जातियाँ निवास रखती हैं। यहाँ बंगाल की खाड़ी के तट पर मीठे और खारे जल के मिश्रित जलीय वातावरण में उगते हुए घने वन में जल में उग रही मोटी व पतली जड़ों के घने जाल में कई मछली जातियाँ भी आश्रय पाती हैं। ज्वारभाटा के उठते-गिरते जल के प्रभाव से यहाँ प्रत्येक दिन दो बार बाढ़ आती है और फिर कुछ घंटों बाद पानी वापस समुद्र में चला जाता है, और वन के तल में हर ओर गीला कीचड़ होता है। वन्य जीवों के लिए यह एक बहुत महत्वपूर्ण वातावरण है।"Lonely Planet South India & Kerala," Isabella Noble et al, Lonely Planet, 2017, ISBN 9781787012394"Hand Book of Statistics, Andhra Pradesh," Bureau of Economics and Statistics, Andhra Pradesh, India, 2007

 इन्हें भी देखें 
 मैन्ग्रोव
 काकीनाड़
 गोदावरी नदी
 ज्वारनदीमुख

 सन्दर्भ 

श्रेणी:आन्ध्र प्रदेश के वन्य अभयारण्य
श्रेणी:काकीनाड़